I 2009 blev Hamida Barmaki udpeget til børnerettighedskommisær for Afghanistans Uafhængige Menneskerettighedskommission (AIHRC), mens hun stadig udførte sine opgaver for Max Planck Instituttet. Gennem sin nye stilling opnåede hun et nationalt såvel som internationalt ry. Hamida Barmaki var dybt optaget af børnenes sårbarhed i det krigshærgede Afghanistan, og hun rejste til mange provinser for at rådføre sig hos AIHRC-folk og efterforske sager. Hun initierede tilmed forskning på området og kritiserede åbent regeringen.<ref>[http://www.ww4report.com/node/8161 2009 worst year for Afghan children: rights watchdog | World War 4 Report<!-- Bot genereret titel -->]</ref>  Et af resultaterne var en undersøgelse af børnemisbrug, som indikerede stigende tal.<ref>http://www.pajhwok.com/en/2010/11/22/child-sexual-abuse-cases-increased-afghanistan {{Webarchive|url=https://web.archive.org/web/20120313035529/http://www.pajhwok.com/en/2010/11/22/child-sexual-abuse-cases-increased-afghanistan |date=13. marts 2012 }} og http://www.rferl.org/content/Outrage_NATO_Kabul_Childrens_Fears/2228600.html</ref>  Umiddelbart efter udgivelsen af undersøgelsen stod Hamida Barmaki for det første MPIL-AIHRC seminar om kvinder og børns rettigheder. Samtidigt begyndte hendes kamp mod rekrutteringen af mindreårige drenge til de afghanske sikkerhedsstyrke, hvor mange af dem bliver misbrugt, og mod skikken bacha bazi (seksuel udnyttelse af drengebørn) at vise resultater. En gensidig aftale mellem repræsentanter fra henholdsvis den afghanske stat og de [[Forenede Nationer]] skulle efter planen have været underskrevet to dage efter drabet på Hamida Barmaki. Professor Barmaki var også optaget af spørgsmålet om [[Børneægteskab|børneægteskaber]].<ref>[http://www.rferl.org/content/Outrage_NATO_Kabul_Childrens_Fears/2228600.html Outrage Over A NATO Dismissal Of Kabul Children&#39;s Fears<!-- Bot genereret titel -->]</ref> Sammen med civilsamfundsaktivister, akademikere og jurister fra statsinstitutioner havde hun udviklet ægteskabsformularer og andre måder at beskytte mindreårige piger på.<ref>[http://hereandnow.wbur.org/2011/02/21/afghanistan-family-bombing Afghanistan Loses A Family, And A Passionate Human Rights Advocate | Here &amp; Now<!-- Bot genereret titel -->]</ref>
Personbillede_savnes Titler Samfund Kommunikation Kultur Videnskab Uddannelse Uddannelsesinstitutioner Universiteter Undervisning